Imtella' Awwissu 17, 2021 - Aġġornata 17 Ta' Awwissu, 2021 6:40pm Miet il-priġunier li tmint ijiem ilu pprova jneħħi ħajtu b'idejh fil-Faċilità Korrettiva ta' Kordin. Colin Galea miet fl-Isptar Mater Dei t-Tlieta. Il-mewt tiegħu kienet ikkonfermata minn ħuh Claudio Galea uq post fuq Facebook. Ir-raġel li kellu 30 sena kienu ilu jissielet għall-ħajtu għal dawn l-aħħar tmint ijiem fit-Taqsima tal-Kura Intensiva. Huwa nstab mitluf minn sensih fiċ-ċella tiegħu fil-Faċilità Korrettiva ta' Kordin nhar it-8 ta' Awwissu li għadda għall-ħabta tal-5.00 p.m. Il-Partit Nazzjonalista fi stqarrija appella lill-Prim Ministru, li ma jistenniex mewta oħra u minnufih jara li l-proposti tal-Oppożizzjoni, kif ukoll dawk ta' diversi esperti fis-settur, dwar riforma fil-ħabs, jitwettqu mingħajr aktar dewmien, fosthom li jiġi pprovdut trattament xieraq lill-vittmi tad-droga 'l bogħod mill-Faċilitá Korrettiva ta' Kordin.